Wat is UV-straling? - WelstandWelstand
Tuis / Advies / Wat is UV-straling?
Het jy al ooit gedink oor jou oë en UV-straling? UV-lig het 'n uitwerking op talle metaboliese prosesse in mense, plante en diere. Maar ons digitale leefwyse beteken ons spandeer meer tyd binnenshuis en sien nie baie die daglig nie. Dit is dus soveel te meer belangrik om buiten toe te gaan en aan buitemuurse aktiwiteite deel te neem om onsself te laat goed voel en gesond te bly.
Ons moet seker maak dat ons voldoende teen die son beskerm is – dit geld vir ons vel net soveel as ons oë. Om seker te maak dat jy ten volle beskerm is, is die beste manier om UV-skade te vermy deur jou oë effektief en deurlopend teen die son te beskerm. Kies altyd 'n sonbril wat UV400-beskerming gee en dus minstens 99–10% UV-strale kan blokkeer.
Die nadele van UV-lig
Om baie tyd in die son deur te bring, beteken intense straling – dit kan jou oë beskadig as jy hulle nie teen die son beskerm en 'n goeie sonbril met UV-beskerming dra nie. Chroniese oogskade wat deur UV-straling veroorsaak is, kan nie behandel word nie. Maar wat presies is die negatiewe uitwerking van UV-lig op ons oë?
Oogskade veroorsaak deur UV-lig
Wanneer mense aan sonbeskerming dink, is die eerste ding wat opkom hul vel. Maar ons oë is ook sensitief vir UV-straling – nie net wanneer die son skyn nie maar ook in die skaduwee. UV-straling kan as gevolg van refleksie en verstrooiing so hoog as 70 tot 75% op die grond wees, nie net op die middaguur nie maar die hele dag, elke dag, selfs op 'n bewolkte dag. Water weerkaats byvoorbeeld tot 20% van UV-straling, vars sneeu min of meer 88%, sand tot 25% en 'n betonpad ongeveer 12%.
Versover dit UV-beskerming betref, hoe gouer jy begin hoe beter – maar dit is nooit te laat om te begin nie!
Kinders se oë is besonder sensitief vir UV-strale. Teen die tyd dat ons 20 is, is ons reeds blootgestel aan ongeveer die helfte van die hoeveelheid UV-straling waaraan 'n 60-jarige blootgestel is. Met ander woorde, teen die tyd dat ons 20 is, het ons reeds ongeveer soveel UV-straling geabsorbeer as tussen die ouderdomme van 20 tot 60 jaar.
As ons nie onsself beskerm nie, kan ons oogprobleme a.g.v. UV-blootstelling ontwikkel:
UV-strale kan makulêre degenerasie (AMD) veroorsaak, 'n belangrike oorsaak van gesigsverlies by ouer mense.
Afgesien van ouderdomverwante katarakte, wat stadig ontwikkel, is een faktor wat tot katarakte kan lei en beheer kan word, te veel tyd in die son sonder gepaste ultravioletstraal- (UV) beskerming.
Dit is 'n gelerige, niekankeragtige groeisel op die konjunktiva (of helder membraan oor die wit deel van die oë en is skadeloos. 'n Pinguekula is 'n neerslag van proteïen, vet of kalsium. Dit kom gewoonlik naby die binneste hoek van die oog voor of naby die neus.
Daar word gemeen dat 'n pterigium, ook bekend as branderryersoë, deur oormatige hoeveelhede UV-lig veroorsaak word. Dit is meer algemeen onder mense wat in sonnige gebiede bly en buite werk. Ander faktore is wind, lugbesoedeling en verdere omgewingsprikkelstowwe. Dit is 'n niekwaadaardige weefselgroeisel en ontwikkel op die konjunktiva. Die groeisel het dikwels 'n driehoekige vorm en as dit nie behandel word nie kan dit oor die pupil strek of die oppervlak van die oog van vorm laat verander.
Velkanker rondom die ooglede word deur lang blootstelling aan UV veroorsaak. Die ooglid se vel is baie dun en dus vatbaar vir sonskade. Basalesel-karsinoom is die algemeenste tipe kanker op die ooglede en het 'n rooierige nodulevoorkoms. Mense met ligte velle en ligte oë loop 'n groter risiko omdat hulle minder melanien of velpigment het. Baie ooglidkankers kom eers na 50-jarige ouderdom voor.
Korneasonbrand, of fotokeratitis, is beskadiging van die oog deur blootstelling aan UV-strale as gevolg van lang ure in die son, op die strand of sneeuski sonder behoorlike oogbeskerming. Dit kan baie pynlik wees en vir tot twee dae gesigsverlies veroorsaak. Die binnekant van die ooglede, die kornea se dun oppervlaklaag en die konjunktiva (die helder weefsel wat die wit deel van die oog bedek) word gewoonlik geaffekteer.
Ten einde albei oë en die omringende vel teen UV-straling te beskerm, beveel ons aan dat sowel 'n sonbril as normale ongekleurde lense met volle UV-beskerming tot en met 400 nm gedra word. Op hierdie wyse is jy beskerm ongeag die weer – selfs op bewolkte dae.
'n Wenk vir mense met kontaklense: Hoewel kontaklense met UV-beskerming beskikbaar is, beskerm hulle nie jou sensitiewe ooglede nie, veral nie die rande nie. Dit is hoekom ons aanbeveel dat jy belê in 'n goeie sonbril wat invalslig kan blokkeer.
'n Solidariteit Beroepsgilde is 'n gemeenskap wat jou nie net in jou beroep versterk nie, maar is 'n gemeenskap waar jy tuis voel, saam werk en saam leer. Dit is 'n gemeenskap wat fokus op die beskerming van die beroep, loopbaangeleenthede vir jong mense skep, as 'n waghond vir beroepe optree en werkbare oplossings vir uitdagings vind. Besoek https://gildes.solidariteit.co.za/en/solidarity-occupational-guilds/
https://www.zeiss.co.za/vision-care/better-vision/health-prevention/the-benefits-and-disadvantages-of-uv-light.html